Luni dimineață, zeci de percheziţii s-au desfășurat în toată ţara, fiind vizate în special contrabanda, evaziunea fiscală, înşelăciunile şi infracţiunile de mediu. Și județul Botoșani a fost cuprins în această amplă operaţiune naţională împotriva criminalităţii economice şi corupţiei, desfăşurată sub coordonarea Parchetului de pe lângă Înalta Curte de Casaţie şi Justiţie, Inspectoratului General al Politiei Romane şi Directiei Generale Anticoruptie.
La nivel national au avut loc 91 de percheziţii, fiind puse în aplicare 25 de mandate de aducere în diferite dosare penale. În Botoşani, PT Botoşani şi SICE Botoşani au desfăşurat 5 percheziţii şi s-au emis 2 mandate de aducere într-un caz de obţinere ilegală de fonduri, unde un suspect a falsificat documente pentru a obţine subvenţii ilegale.
Operaţiunile au vizat şi infracţiunile de înşelăciune, cu acţiuni desfăşurate sub coordonarea PICCJ de procurori si de poliţişti în Gorj, Botoşani şi Harghita.